### Beslutningstema

Udvalget skal i dette punkt træffe beslutning om rammerne for for dialog og samspil med lokalområderne i Tønder Kommune.

### Historik

Den 6. april blev Klima-, Vækst og Udviklingsudvalget orienteret om landdistriktsarbejdet og samarbejdet med lokalområder i Tønder Kommune.

### Sagsfremstilling

Overordnet set sker dialogen og det strategiske samarbejde med lokalområderne i dag på flere niveauer, herunder gennem dialogmøder, samskabelsesprojekter og i direkte kontakt med lokalråd, handelsstandsforeninger og det øvrige foreningsliv.
Formålet med de nye rammer for dialog er at skabe yderligere synergi i den samlede forvaltningsmæssige indsats. Rammerne skal i øvrigt sikre, at lokalrådene oplever en forbedret service og lettere tilgængelighed.

Forvaltningen anbefaler fremadrettet en mere inddragende tilgang til dialogen med lokalområderne, med fokus på at styrke lokalrådenes forståelse af deres rolle som væsentlig samarbejdspartner for kommunen.

Joan Christoffersen anbefales sammensat af to årlige møder med politisk deltagelse, samt fortsat løbende kontakt mellem forvaltningen og lokalråd. De to møder skal afholdes som henholdsvis et dialogmøde og en lokal landdistriktskonference:

1. Dialogmøde, hvor politikerne har mulighed for at drøfte relevante temaer og ny viden, og hvor landsbyerne bidrager med spørgsmål og input. Her inviteres alle lokalråd, relevante kommunale afdelinger og hele Klima- Vækst og Udviklingsudvalget, samt andre relevante udvalg efter behov.
2. Lokal landdistriktskonference. Forvaltningen udarbejder en model for en mødeform, hvor lokalområderne dels præsenteres for ny viden, og dels har direkte én-til-én dialog med relevante politiske udvalg, herunder Klima-, Vækst og Udviklingsudvalg og Teknik- og Miljøudvalget. På Konferencen forkuseres på samskabelse, strategisk samarbejde om udvikling og lokale potentialer. Konferencen skal tilrettelægges, så der er mulighed for, at lokalrådene kan møde flere fagudvalg og faglige medarbejdere fra forvaltningen. På konferencen præsenterer Klima-, Vækst- og Udviklingsudvalget næste års tema for udviklingspuljen, og lokalrådene præsenterer det kommende års udviklingsfokus for deres lokalområde.

Dialogen omkring de store udviklingsplaner i områdebyer fortsætter uforandret.

Landdistriktskoordinatorfunktionens opgaver fastholdes med fokus på at understøtte primært lokalområder og sekundært at arbejde med projekter igangsat af forvaltningen.

### Fagchefen for Teknik og Plan indstiller,

at den fremtidige organisering af dialog og samspil med lokalområderne godkendes, og

at forvaltningen udarbejder en mødekalender for resten af 2022 og 2023 med udgangspunkt i den nye mødestruktur.

### Beslutning

Indstillingen godkendt.

Øjvind Frederiksen deltog ikke i behandling af punktet.